ਕ੍ਰਿਤੀ ਖਰਬੰਦਾ
ਕ੍ਰਿਤੀ ਖਰਬੰਦਾ (ਜਨਮ 29 ਅਕਤੂਬਰ 1990) ਇੱਕ ਭਾਰਤੀ ਫਿਲਮ ਅਦਾਕਾਰਾ ਅਤੇ ਮਾਡਲ ਹੈ ਜੋ ਹਿੰਦੀ, ਕੰਨੜ, ਤਾਮਿਲ ਅਤੇ ਤੇਲਗੂ ਭਾਸ਼ਾ ਦੀਆਂ ਫਿਲਮਾਂ ਵਿੱਚ ਕੰਮ ਕਰਨ ਲਈ ਜਾਣੀ ਜਾਂਦੀ ਹੈ। ਉਸਨੇ ਸਿਮਮਾ ਅਵਾਰਡ ਅਤੇ ਫਿਲਮਫੇਅਰ ਅਵਾਰਡ ਸਾਊਥ ਲਈ ਦੋ ਨਾਮਜ਼ਦਗੀ ਸਮੇਤ ਪ੍ਰਸੰਸਾ ਪ੍ਰਾਪਤ ਕੀਤੀ ਹੈ। ਇੱਕ ਮਾਡਲ ਦੇ ਰੂਪ ਵਿੱਚ ਆਪਣੇ ਕਰੀਅਰ ਦੀ ਸ਼ੁਰੂਆਤ ਤੋਂ ਬਾਅਦ, ਕ੍ਰਿਤੀ ਨੇ 2009 ਵਿੱਚ ਤੇਲਗੂ ਫਿਲਮ ਬੋਨੀ ਨਾਲ ਅਭਿਨੈ ਦੀ ਸ਼ੁਰੂਆਤ ਕੀਤੀ। ਸਾਲ 2016 ਦੇ ਥ੍ਰਿਲਰ ਰਾਜ਼: ਰੀਬੂਟ 'ਚ ਸਹਿਯੋਗੀ ਭੂਮਿਕਾ ਨਾਲ ਹਿੰਦੀ ਫਿਲਮ ਇੰਡਸਟਰੀ ਵਿੱਚ ਸ਼ੁਰੂਆ ਕਰਨ ਤੋਂ ਬਾਅਦ ਕ੍ਰਿਤੀ ਨੇ ਸਾਲ 2017 ਦੇ ਰੋਮਾਂਟਿਕ ਡਰਾਮੇ ਸ਼ਾਦੀ ਮੈਂ ਜਰੂਰ ਆਨਾ 'ਚ ਆਪਣੇ ਕੰਮ ਲਈ ਵਧੇਰੇ ਪ੍ਰਸਿੱਧੀ ਪ੍ਰਾਪਤ ਕੀਤੀ।